ddrg/super_eurlex huggingface dataset:
(2)

Množstvá, na ktoré sa vzťahujú žiadosti o dovozné povolenia podané od 1. do 7. decembra 2014 na čiastkové obdobie od 1. januára do 31. marca 2015, sú nižšie ako dostupné množstvá. Mali by sa teda určiť množstvá, na ktoré neboli podané žiadosti. Tieto množstvá treba pridať k množstvu stanovenému na nasledujúce čiastkové kvótové obdobie.
(164)

Pokiaľ ide o alternatívne zdroje dodávok, v účtovnom období 2010/2011bol trhový podiel dovozu z tretích krajín značný a znížil sa len v dôsledku nekalých cien dovozu z Indonézie. Očakáva sa, že zavedenie ciel na dovoz glutamanu sodného z Indonézie v rámci súbežného prešetrovania by malo tretím krajinám umožniť, aby znovu získali stratené trhové podiely v Únii. Ak by došlo k zrušeniu opatrení týkajúcich sa Číny, ohrozilo by to očakávaný účinok antidumpingových ciel uložených voči Indonézii, keďže na trh Únie by pravdepodobne prenikol dovoz z Číny vo výrazne zvýšených objemoch za dumpingové ceny, ktoré by boli podhodnotené voči predajným cenám výrobného odvetvia Únie (ako sa uvádza v odôvodneniach 149 – 151).
(56)

Po zverejnení zainteresované strany spochybnili zistenia, že ceny pre trh EÚ založené na MDC v uplynulých rokoch sú neudržateľné, a preto by výrazne klesli, alebo by sa dokonca priblížili k úrovni cien vývozu do tretích krajín. Takisto spochybnili, že by v prípade neobnovenia opatrení bolo pravdepodobné, že sa objem čínskeho vývozu, ktorý je stabilný, zvýši a bude sa naďalej uskutočňovať za dumpingové ceny. Prešetrovaním sa však jednoznačne zistilo, že dumping pokračuje aj na základe vývozných cien, ktoré sa považujú za nespoľahlivé, pretože sú zvýšené prostredníctvom MDC stanovenej v rámci záväzkov. Zistilo sa, že tieto ceny sú v prípade všetkých vyvážajúcich výrobcov, na ktorých sa vzťahujú záväzky, podstatne vyššie než vývozné ceny pre iné trhy. Takíto vyvážajúci výrobcovia obvykle vyvážajú za ceny nižšie, ako sú ceny pre trh EÚ. Okrem toho je potrebné pripomenúť, že v rámci pôvodného prešetrovania sa zistilo, že dumpingový dovoz za nízke ceny z ČĽR do Únie sa v období medzi rokom 2004 a dvanástimi mesiacmi končiacimi v júni 2007 (pôvodné obdobie prešetrovania) zvýšil o 37 % (10). Všetky tieto prvky spolu so značnou voľnou kapacitou v ČĽR, ktorá nebola spochybnená, jednoznačne podporujú zistenie, že v prípade zrušenia opatrení by vývoz do Únie pravdepodobne ďalej pokračoval za dumpingové ceny a vo zvýšenom objeme.
(28)

Jeden z vyvážajúcich výrobcov mal na domácom trhu niekoľko distribučných skladov, z ktorých sa glutaman sodný zasielal konečným zákazníkom. Tento vyvážajúci výrobca tvrdil, že náklady na prepravu zo závodu do skladov by sa mali považovať za náklady na prepravu na domácom trhu a mali by sa odrátať od normálnej hodnoty, keďže pri predaji na vývoz žiadne takéto náklady nevznikajú. Druhý vyvážajúci výrobca tvrdil, že v niektorých prípadoch by náklady na presun tovaru do skladu mohli byť spojené s konkrétnou faktúrou, a preto predstavujú priame predajné náklady, pričom tieto náklady sú zahrnuté do ceny účtovanej zákazníkom, a teda ovplyvňujú porovnateľnosť cien. Preto by sa mali odrátať od normálnej hodnoty.
(2)

Množstvá, na ktoré sa vzťahujú žiadosti o dovozné povolenia podané od 1. do 7. januára 2015 na čiastkové obdobie od 1. apríla do 30. júna 2015 sú v prípade niektorých kvót vyššie ako dostupné množstvá. Malo by sa teda určiť, do akej miery sa môžu dovozné povolenia vydávať, a to stanovením prideľovacieho koeficientu, ktorý sa má uplatniť na požadované množstvá a ktorý sa vypočíta v súlade s článkom 7 ods. 2 nariadenia Komisie (ES) č. 1301/2006 (3).
11.

Na účely tejto prílohy a prílohy XVI sa aktívum považuje za zaťažené, ak bolo založené alebo ak je predmetom akejkoľvek dohody na zabezpečenie, kolateralizáciu alebo zvýšenie kreditnej kvality akejkoľvek transakcie, z ktorej ho nemožno voľne vybrať. Treba poznamenať, že založené aktíva, na ktoré sa v súvislosti s výberom vzťahujú obmedzenia, ako napríklad aktíva, ktoré si pred výberom alebo nahradením inými aktívami vyžadujú predchádzajúci súhlas, by sa mali považovať za zaťažené. Definícia nie je založená na výslovnej právnej definícii, akou je napríklad prevod vlastníckeho práva, ale skôr na hospodárskych princípoch, keďže právne rámce sa v tejto súvislosti môžu medzi jednotlivými krajinami líšiť. Definícia však úzko súvisí so zmluvnými podmienkami. EBA za dostatočne dobre pokryté definíciou považuje tieto typy zmlúv (ide o nevyčerpávajúci zoznam): — zabezpečené transakcie financovania vrátane zmlúv a dohôd o repo transakciách, požičiavania cenných papierov a ďalších foriem zabezpečených pôžičiek; — rôzne dohody o kolaterále, napríklad kolaterál vložený za trhovú hodnotu derivátových transakcií; — finančné záruky, ktoré sú zabezpečené kolaterálom. Treba poznamenať, že ak výber kolaterálu nie je obmedzený žiadnymi prekážkami, ako napríklad požiadavkou na predchádzajúci súhlas, pokiaľ ide o nepoužitú časť záruky, mala by sa prideliť len použitá suma (alokácia na pomernom základe); — kolaterál vložený do systémov zúčtovania, CCP a iných inštitúcií zabezpečujúcich finančné služby ako predpoklad získania prístupu k službe. To zahŕňa fondy pre prípad zlyhania a počiatočné marže; — facility centrálnych bánk. Aktíva s vopred stanovenou pozíciou by sa nemali považovať za zaťažené, okrem prípadu, keď centrálna banka nepovolí vybrať aktíva vložené bez predchádzajúceho súhlasu. Pokiaľ ide o nepoužité finančné záruky, nepoužitá časť (t. j. časť prekračujúca minimálnu sumu vyžadovanú centrálnou bankou) by sa mala rozdeliť na pomernom základe medzi aktíva vložené do centrálnej banky; — podkladové aktíva zo štruktúr sekuritizácie, ak sa finančné aktíva neprestali vykazovať z finančných aktív inštitúcie. Aktíva, ktoré sú podkladovými aktívami ponechaných cenných papierov, sa nezapočítavajú ako zaťažené, okrem prípadu, keď sú tieto aktíva založené alebo poskytnuté ako kolaterál akýmkoľvek spôsobom na zabezpečenie transakcie; — aktíva v krycej skupine použité na emisiu krytých dlhopisov. Aktíva, ktoré sú podkladovými aktívami krytých dlhopisov, sa započítavajú ako zaťažené, okrem určitých situácií, keď má inštitúcia v držbe zodpovedajúce kryté dlhopisy (‚vlastná emisia dlhopisov‘); — vo všeobecnosti platí, že aktíva, ktoré sa vkladajú do facilít, ktoré sa nepoužívajú, a ktoré možno voľne vybrať, by sa nemali považovať za zaťažené.
3.

Článok 9a, ktorý bol vložený nariadením (EÚ) č. 83/2014, sa nahrádza takto: „Článok 9b Preskúmanie Agentúra vykonáva nepretržité preskúmavanie účinnosti ustanovení týkajúcich sa obmedzení letového času a času v službe a požiadaviek na odpočinok, ktoré sú uvedené v prílohách II a III. Najneskôr do 18. februára 2019 agentúra predloží prvú správu o výsledkoch tohto preskúmania. Toto preskúmanie využíva vedecké odborné poznatky a opiera sa o prevádzkové údaje zozbierané s pomocou členských štátov, a to dlhodobo odo dňa začatia uplatňovania tohto nariadenia. Preskúmaním sa posúdi prinajmenšom vplyv týchto faktorov na bdelosť posádky: a) služby v trvaní viac ako 13 hodín v najpriaznivejšom čase počas dňa; b) služby v trvaní viac ako 10 hodín v menej priaznivom čase počas dňa; c) služby v trvaní viac ako 11 hodín na členov posádky, ktorých stav aklimatizácie nie je známy; d) služby zahŕňajúcej vysoký počet sektorov (viac ako 6); e) služby na výzvu, ako je pohotovostná alebo rezervná služba, po ktorej nasleduje letová služba, a f) nepravidelného rozvrhu služieb.“
PRÍLOHA I

Do prílohy III k nariadeniu (ES) č. 1235/2008 sa vkladá tento text:

„JUŽNÁ KÓREA

1. Kategórie produktov :

Kategória produktov Označenie kategórie podľa prílohy IV Obmedzenia spracované poľnohospodárske produkty určené na použitie ako potraviny D

2. Pôvod : ekologicky vypestované zložky v produktoch kategórie D vypestované v Kórejskej republike alebo dovezené do Kórejskej republiky:

— buď z Únie,

— alebo z tretej krajiny, v prípade ktorej Kórejská republika uznala, že produkty sa v uvedenej tretej krajine vyrábajú a kontrolujú podľa pravidiel rovnocenných s pravidlami stanovenými v právnych predpisoch Kórejskej republiky.

3. Výrobné normy : Act on Promotion of Environmentally-friendly Agriculture and Fisheries and Management and Support for Organic Food.

4. Príslušný orgán : Ministry of Agriculture, Food and Rural Affairs

5. Súkromné inšpekčné organizácie :

Číselný kód Názov Internetová adresa KR-ORG-001 Korea Agricultural Product and Food Certification www.kafc.kr KR-ORG-002 Doalnara Organic Certificated Korea www.doalnara.or.kr KR-ORG-003 Bookang tech www.bkt21.co.kr KR-ORG-004 Global Organic Agriculturalist Association www.goaa.co.kr KR-ORG-005 OCK KR-ORG-006 Konkuk University industrial cooperation corps http://eco.konkuk.ac.kr KR-ORG-007 Korea Environment-Friendly Organic Certification Center www.a-cert.co.kr KR-ORG-008 Konkuk Ecocert Certification Service www.ecocert.co.kr KR-ORG-009 Woorinong Certification www.woric.co.kr KR-ORG-010 ACO(Australian Certified Organic) www.aco.net.au KR-ORG-011 BCS(BCS Öko-Garantie GmbH) www.bcs-oeko.com KR-ORG-012 BCS Korea www.bcskorea.com KR-ORG-014 The Center for Environment Friendly Agricultural Products Certification www.hgreent.or.kr KR-ORG-015 ECO-Leaders Certification Co.,Ltd. www.ecoleaders.kr KR-ORG-016 Ecocert www.ecocert.com KR-ORG-017 Jeonnam bioindustry foundation www.jbio.org/oc/oc01.asp KR-ORG-018 Controlunion http://certification.controlunion.com

6. Certifikačné organizácie a orgány : ako v bode 5.

7. Trvanie zaradenia : do 31. januára 2018.“
(3)

Z oznámení zaslaných v súlade s článkom 8 písm. a) vykonávacieho nariadenia (EÚ) č. 1273/2011 vyplýva, že v prípade kvót s poradovým číslom 09.4154 – 09.4112 – 09.4116 – 09.4117 – 09.4118 – 09.4119 a 09.4166 sa žiadosti podané počas prvých 10 pracovných dní mesiaca január 2015 podľa článku 4 ods. 1 uvedeného vykonávacieho nariadenia vzťahujú na množstvo, ktoré je väčšie ako dostupné množstvo. Malo by sa teda určiť, do akej miery sa môžu dovozné povolenia vydávať, a to stanovením alokačného koeficientu, ktorý sa má uplatniť na požadované množstvá v prípade príslušných kvót a ktorý sa vypočíta v súlade s článkom 7 ods. 2 nariadenia Komisie (ES) č. 1301/2006 (3).
(3)

Hoci je zatriedenie oboch výrobkov identické, dôvody pre vylúčenie zatriedenia každého z týchto výrobkov do položky 2104 kombinovanej nomenklatúry sú rôzne. V prípade prvého výrobku závisia dôvody pre zatriedenie od množstva vody, ktoré sa k výrobku pridáva, zatiaľ čo v prípade druhého výrobku závisia dôvody pre zatriedenie od množstva rezancov, ktoré výrobok obsahuje. Ak je však kritériom na zatriedenie týchto výrobkov množstvo pridanej vody, môže to viesť k rozdielom v ich zatriedení, čo by vzhľadom na rovnaké objektívne charakteristiky a vlastnosti oboch výrobkov nebolo odôvodnené. Jediným použiteľným kritériom by preto malo byť množstvo rezancov, ktoré výrobok obsahuje.
(9)

Keďže zdroj kontaminácie zatiaľ nie je eliminovaný, je vhodné zachovať osobitné podmienky pre dovoz. Je však vhodné, aby sa kontrolné opatrenia pri dovoze uviedli do súladu s existujúcimi kontrolnými opatreniami uplatniteľnými pri dovoze určitých krmív a potravín neživočíšneho pôvodu. Vzhľadom na to, že takéto zosúladenie so sebou prináša viaceré zmeny, je vhodné zrušiť nariadenie (EÚ) č. 258/2010 a nahradiť ho novým vykonávacím nariadením.
(3)

Európsky úrad pre bezpečnosť potravín (ďalej len „úrad“) prijal stanovisko k prehodnoteniu prípustného denného príjmu (ďalej len „TDI“) v prípade fenolu (4). Fenol (FCM č. 241) je v tabuľke 1 prílohy I k nariadeniu (EÚ) č. 10/2011 uvedený ako východisková látka. Pre fenol platí všeobecný špecifický migračný limit (ďalej len „SML“) 60 mg/kg stanovený v článku 11 ods. 2 nariadenia (EÚ) č. 10/2011. Pri prehodnocovaní fenolu úrad znížil TDI z 1,5 mg/kg na 0,5 mg/kg telesnej hmotnosti/deň. Úrad uviedol, že expozícia zo všetkých zdrojov bola vyššia ako TDI, pričom expozícia účinkom materiálov prichádzajúcich do styku s potravinami by mohla byť v rozsahu TDI. Okrem TDI by sa v prípade expozície účinkom materiálov prichádzajúcich do styku s potravinami mal použiť alokačný koeficient 10 %, aby bolo možné dosiahnuť dostatočné zníženie expozície účinkom fenolu. Pri určovaní migračných limitov sa vychádza z predpokladu bežnej expozície, t. j. pri dennej spotrebe 1 kg potravín osobou so 60 kg telesnej hmotnosti. Preto by sa na základe TDI, alokačného koeficientu a predpokladanej expozície mal pre fenol stanoviť špecifický migračný limit 3 mg/kg, ktorým sa zabezpečí, že fenol neohrozí ľudské zdravie.
„Tarkhan Tayumurazovich Batirashvili [alias a) Tarkhan Tayumurazovich Batyrashvili; b) Tarkhan Batirashvili; c) Omar Shishani; d) Umar Shishani; e) Abu Umar al-Shishani; f) Omar al-Shishani; g) Chechen Omar; h) Omar the Chechen; i) Omer the Chechen; j) Umar the Chechen; k) Abu Umar; l) Abu Hudhayfah]. Dátum narodenia: a) 11.1.1986; b) 1982. Miesto narodenia: Akhmeta, dedina Birkiani, Gruzínsko. Štátna príslušnosť: Gruzínsko. Číslo cestovného pasu: 09AL14455 (gruzínsky cestovný pas, dátum platnosti do 26.6.2019). Národné identifikačné číslo: 08001007864 (gruzínsky preukaz totožnosti). Adresa: Sýrska arabská republika (nachádzal sa na jej území v decembri 2014). Dátum zaradenia do zoznamu v zmysle 2a ods. 4 písm. b): 23.1.2015.“
1.

V článku 5 sa vkladá tento odsek 3a: „3a. Odchylne od odseku 2 v prípade priamych platieb uvedených v prílohe I k nariadeniu Rady (ES) č. 73/2009 (4) sa počas rozpočtového roka 2015 uplatňujú tieto podmienky: a) v prípade, že prahová hodnota uvedená v odseku 2 prvom pododseku nebola v plnom rozsahu použitá na platby v súvislosti s kalendárnym rokom 2014 vykonané najneskôr 15. októbra 2015 a zostávajúca časť tejto prahovej hodnoty presahuje 2 %, uvedená zostávajúca časť sa zníži na 2 %; b) v prípade členských štátov uplatňujúcich režim jednotnej platby v súlade s hlavou III kapitolou 3 nariadenia (ES) č. 73/2009 priame platby, ktoré nepatria medzi platby uvedené v nariadení Európskeho parlamentu a Rady (EÚ) č. 228/2013 (5) a nariadení Európskeho parlamentu a Rady (EÚ) č. 229/2013 (6), za kalendárny rok 2013 alebo jemu predchádzajúce roky, vykonané po uplynutí platobnej lehoty budú oprávnené na financovanie z EPZF len v prípade, že celková suma priamych platieb vykonaných v rámci rozpočtového roka 2015, v náležitých prípadoch upravená na výšku pred úpravou podľa článku 11 nariadenia (ES) č. 73/2009 alebo článku 26 nariadenia (EÚ) č. 1306/2013, neprekročí strop stanovený v prílohe VIII k nariadeniu (ES) č. 73/2009 v súvislosti s kalendárnym rokom 2014 a pri zohľadnení súm vyplývajúcich z uplatňovania článku 136b nariadenia (ES) č. 73/2009 na kalendárny rok 2014 v súlade s prílohou VIIIa k uvedenému nariadeniu; c) v prípade členských štátov, ktoré uplatňujú režim jednotnej platby na plochu, ako je stanovené v článku 122 nariadenia (ES) č. 73/2009, priame platby za kalendárny rok 2013 alebo jemu predchádzajúce roky vykonané po uplynutí platobnej lehoty budú oprávnené na financovanie z EPZF len v prípade, že celková suma priamych platieb vykonaných v rámci rozpočtového roka 2015 v náležitých prípadoch upravená na výšku pred úpravou podľa článku 11 nariadenia (ES) č. 73/2009 alebo článku 26 nariadenia (EÚ) č. 1306/2013, neprekročí sumu individuálnych stropov stanovených pre priame platby v súvislosti s kalendárnym rokom 2014 pre príslušný členský štát; d) výdavky, ktoré presahujú limity uvedené v písmenách a), b) alebo c) sa znížia o 100 %. Výška úhrad uvedených v článku 26 ods. 5 nariadenia (EÚ) č. 1306/2013 sa nezohľadňuje na účely kontroly splnenia podmienky stanovenej v tomto odseku prvom pododseku písm. b) alebo c).
(7)

ECB by mala uverejniť rozhodnutia, ktorými sa ukladajú sankcie v prípade porušenia nariadenia alebo rozhodnutia ECB v oblasti dohľadu okrem prípadu, keď by takéto uverejnenie ohrozilo stabilitu finančných trhov alebo by – ak je to možné stanoviť – neprimerane poškodilo dotknutý podnikateľský subjekt.
—

v Spojenom kráľovstve: a) v Anglicku a vo Walese ‚High Court of Justice‘ alebo v prípade rozsudku vo veci výživného ‚Family Court‘ po postúpení štátnym tajomníkom; b) v Škótsku ‚Court of Session‘ alebo v prípade rozsudku vo veci výživného ‚Sheriff Court‘ po postúpení škótskymi ministrami; c) v Severnom Írsku ‚High Court of Justice‘ alebo v prípade rozsudku vo veci výživného ‚Magistrates' Court‘ po postúpení ministerstvom spravodlivosti; d) v Gibraltári ‚Supreme Court of Gibraltar‘ alebo v prípade rozsudku vo veci výživného ‚Magistrates' Court‘ po postúpení generálnym prokurátorom Gibraltáru.
(6)

Spojené štáty americké predložili informácie o epidemiologickej situácii na svojom území a o opatreniach prijatých na zabránenie ďalšiemu šíreniu HPAI, ktoré Komisia teraz vyhodnotila. Na základe tohto hodnotenia, ako aj záväzkov stanovených v dohode a záruk poskytnutých Spojenými štátmi je vhodné konštatovať, že ohraničenie obmedzení týkajúcich sa vstupu komodít do Únie na oblasť postihnutú HPAI v štáte Oregon a celý štát Washington, na ktoré veterinárne orgány Spojených štátov uplatňujú obmedzenia z dôvodu súčasného výskytu ohnísk, by malo stačiť na pokrytie rizík spojených so vstupom týchto komodít do Únie. Položka týkajúca sa Spojených štátov amerických v zozname v časti 1 prílohy I k nariadeniu (ES) č. 798/2008 by sa preto mala zmeniť v záujme zohľadnenia regionalizácie uvedenej tretej krajiny v dôsledku súčasného výskytu ohnísk HPAI.
Schválenie platí do

„277

Zlúčeniny medi:

1. december 2009

31. januára 2018
(2)

Rada 12. februára 2015 prijala rozhodnutie (SZBP) 2015/236 (3), ktorým sa mení rozhodnutie 2010/413/SZBP s cieľom predĺžiť do 30. júna 2015 platnosť výnimky stanovenej v článku 20 ods. 14 uvedeného rozhodnutia v súvislosti s úkonmi a transakciami vykonávanými vo vzťahu k subjektom zaradeným do zoznamu, pokiaľ je to nevyhnutné na výkon záväzkov stanovených v zmluvách uzavretých pred 23. januárom 2012 alebo súvisiacich zmluvách potrebných na výkon takýchto záväzkov, keď sa dodávkami iránskej ropy a ropných produktov alebo výnosmi z ich dodávok uhrádzajú nevyrovnané sumy v súvislosti so zmluvami uzavretými pred 23. januárom 2012 osobám alebo subjektom na území členských štátov alebo v ich súdnej právomoci, ak sa v uvedených zmluvách takéto úhrady výslovne stanovujú.
I.

Do zoznamu uvedeného v časti I prílohy IX k nariadeniu (EÚ) č. 267/2012 sa zaraďuje tento subjekt: I. Osoby a subjekty zapojené do činností v jadrovej oblasti a v oblasti balistických rakiet a osoby a subjekty poskytujúce podporu iránskej vláde B. Subjekty Názov Identifikačné údaje Dôvody Dátum zaradenia do zoznamu 140. National Iranian Tanker Company (NITC) 35 East Shahid Atefi Street, Africa Ave. 19177 Teherán, P.O. Box: 19395-4833 Tel: +98 21 23801 E-mail: info@nitc-tankers.com; platí pre všetky pobočky na celom svete Spoločnosť National Iranian Tanker Company poskytuje finančnú podporu iránskej vláde prostredníctvom svojich akcionárov – Iránskeho štátneho penzijného fondu, Iránskej organizácie sociálneho zabezpečenia a Penzijného a sporiaceho fondu zamestnancov ropného priemyslu, čo sú štátom kontrolované subjekty. Okrem toho NITC je jedným z najväčších operátorov ropných tankerov na svete a jedným z hlavných prepravcov iránskej ropy. NITC tak poskytuje iránskej vláde logistickú podporu prostredníctvom prepravy iránskej ropy.
(1)

Liehovina vyrobená maceráciou trniek (Prunus spinosa) v etylalkohole poľnohospodárskeho pôvodu sa tradične vyrába v Španielsku a španielskym spotrebiteľom je všeobecne známa ako „pacharán“. Vzhľadom na to, že chýba kategória liehoviny, ktorá by zodpovedala liehovine „pacharán“, a s cieľom podávať jasné informácie spotrebiteľom mimo Španielska a zohľadniť hospodársky vývoj a vývoj na trhu by do prílohy II k nariadeniu (ES) č. 110/2008 mala byť zaradená nová kategória pod názvom „Liehovina aromatizovaná trnkami alebo pacharán“. V záujme zabezpečenia ochrany spotrebiteľov a hospodárskych záujmov výrobcov by táto nová kategória mala obsahovať technické špecifikácie vychádzajúce z vyhodnotenia existujúcich kvalitatívnych a výrobných parametrov, ktoré sa používajú na trhu Únie.
(6)

Kanada predložila informácie o epidemiologickej situácii na svojom území a opatreniach prijatých na zabránenie ďalšieho šírenia HPAI. Komisia tieto opatrenia teraz vyhodnotila. Na základe tohto hodnotenia, ako aj záväzkov stanovených v dohode a záruk poskytnutých Kanadou je vhodné konštatovať, že obmedzenie vstupu komodít do Únie na oblasť postihnutú HPAI, na ktorú veterinárne orgány Kanady uplatňujú obmedzenia z dôvodu súčasného výskytu ohnísk, by malo postačovať na pokrytie rizík spojených so vstupom týchto komodít do Únie.
(10)

Okrem toho dátum, do ktorého musia prevádzkovatelia zabezpečiť, aby boli príslušné lietadlá spôsobilé prevádzkovať DLS v súlade s prílohou II k nariadeniu (ES) č. 29/2009, by sa mal upraviť tak, aby zodpovedal zmenenému dátumu uplatňovania uvedeného nariadenia. Ďalej pokiaľ ide o túto požiadavku týkajúcu sa kapacity prevádzkovať DLS, už nie je opodstatnené rozlišovať lietadlá na základe dátumu ich individuálnych osvedčení o letovej spôsobilosti. Avšak výnimky z tejto požiadavky pre určité kategórie lietadiel, ako aj osobitné pravidlo týkajúce sa nového štátneho lietadla dopravného typu by sa mali zachovať a príslušné dátumy by sa mali prispôsobiť zodpovedajúcim spôsobom tak, aby sa zachoval praktický účinok týchto pravidiel. Súčasné lehoty by sa mali ponechať, len pokiaľ ide o výnimku týkajúcu sa lietadiel s individuálnym osvedčením o letovej spôsobilosti prvýkrát vydaným pred 1. januárom 2014 a vybavených zariadením pre dátové spojenie, ktoré získalo osvedčenie na základe jedného z príslušných dokumentov Eurocae, aspoň kým neexistujú jasné a presvedčivé údaje odôvodňujúce úpravu týchto lehôt.
(136)

Po prvé je potrebné uviesť, že vyvážajúci výrobcovia zaradení do vzorky, ktorí ponúkli záväzky a v prípade ktorých mala Komisia k dispozícii podrobné informácie, vyvážali počas obdobia prešetrovania sedem rôznych úprav príslušného výrobku. Tieto úpravy sa nedajú podľa kódov TARIC jasne identifikovať. Navyše akékoľvek zoskupenie obchodných úprav vyžadujúcich si rôzne ceny by mohlo viesť ku krížovej kompenzácii medzi minimálnymi dovoznými cenami rôznych obchodných úprav. Po druhé, keby bol vysoký počet vyvážajúcich výrobcov a obchodných úprav spolu s významnými cenovými rozdielmi medzi jednotlivými úpravami zmiernený vysokým počtom minimálnych dovozných cien, ako navrhovala táto zúčastnená strana, sledovanie záväzkov by bolo ešte väčšmi nepraktické. Po tretie zmiernenie rizika krížovej kompenzácie prostredníctvom priebežného sledovania toho, či sa dodržiava ustanovenie o tom, že rovnakým zákazníkom sa už nemôžu predávať iné výrobky, by bolo neprimerane náročné na zdroje, a teda nepraktické. Napokon, pokiaľ ide o uvedenú vec týkajúcu sa lososa, záväzky prijaté v tom čase sa ukázali ako nepraktické, o čom svedčia mnohé prípady ich stiahnutia počas obdobia, keď sa opatrenia uplatňovali. Z vyššie uvedených dôvodov sú tvrdenia, že záväzky by boli v tomto prípade praktické, zamietnuté.
(4)

Chorvátsko vstúpilo do Únie 1. júla 2013. Preto by sa do tlačív mali vložiť odkazy na Chorvátsko a jeho menu.